Augustenborg: Et solouheld på Omfartsvejen var årsagen til, at vejen søndag morgen blev lukket i begge retninger mellem Banegårdsgade og Hesselvej.

Klokken 04:19 modtog Syd- og Sønderjyllands Politi en anmeldelse om færdselsuheldet. Fem personer sad i det forulykkede køretøj og flere er dem er kommet til skade under ulykken.

- Det er fem unge, som er væltet med en bil. Den blev vendt på hovedet. En af de unge er svært tilskadekommen og er fløjet til Odense Universitetshospital. To andre er kørt til Aabenraa Sygehus, forklarer Ole Aamann, vagtchef for Syd- og Sønderjyllands Politi.

Klokken 7:47 var oprydningen efter uheldet afsluttet og begge veje blev genåbnet.